En 35-åring fra distriktet er dømt til 45 timer samfunnsstraff, med en subsidiær fengselsstraff på 45 dager og en gjennomføringstid på 120 dager.

I tillegg kommer saksomkostninger på en tusenlapp som har en betalingsfrist på to uker.

Gjenstander som er funnet under ransaking beslaglegges.

Retten har funnet det bevist at tiltalte over en periode på cirka seks uker dyrket fram totalt 11 planter av typen cannabis sativa.

Dyrkingen foregikk i to rom i tiltaltes hjem i Kongsberg.

Tiltalte er tidligere straffet en rekke ganger, hvorav ett tilfelle gjelder overtredelse av legemiddelloven.